**Кодекс понашања родитеља/старатеља**

**Члан 1.**

Уласком у школу поштују се  Школска правила и Кодекс понашања.

**Члан 2.**

ОСНОВНА ШКОЛА ЈЕ ОБАВЕЗНА ЗА УЧЕНИКЕ И РОДИТЕЉЕ.
Ако ваше дете не долази редовно у школу Ви ће бити одговорни јер ће остати ускраћено за квалитетно основно образовања. Редовно присуствујте родитељским састанцима и у складу са својим могућностима пружите помоћ школи.

**Члан 3.**

У школи се негују односи међусобног разумевања и уважавања личности ученика, запослених и родитеља ученика.

**Члан 4.**

Не заборавите да деца најбоље уче из примера. Нека ваше понашање буде најбољи пример који ће ваше дете следити.

**Члан 5.**

Службени улаз је намењен запосленима, странкама и родитељима ученика(без ученика). Молимо Вас да на службени улаз не улазите са дететом које је ученик школе. За ученике постоји посебан улаз.

**Члан 6.**

Поштујте време и место одређено за пријем родитеља(отворена врата). Контактирајте одељенског старешину/учитеља/стручног сарадника и закажите термин вашег доласка у школу. Када дођете у школу, молимо Вас да не улазите на спрат и не ометате наставу. Службеник обезбеђења ће потражити наставника уместо Вас. Родитељи чија су деца у боравку треба да поштују правила рада у боравку.

**Члан 7.**

Поштујте редослед обраћања (уколико вам је потребна интервенција или консултације) и то на следећи начин:

1. прво се обратите одељенском старешини/учитељу,
2. предметном наставнику
3. затим педагогу или психологу школе
4. и на крају помоћнику директора и директору

**Члан 8.**

Безбедност ученика и њихова заштита од насиља, злостављања и занемаривања је заједнички задатак запослених у школи, родитеља и ученика. О НАСИЉУ СЕ НЕ ЋУТИ! НИКО НЕМА ПРАВО ДА УГРОЖАВА БЕЗБЕДНОСТ,ФИЗИЧКО И ПСИХИЧКО ЗДРАВЉЕ УЧЕНИКА, ЗАПОСЛЕНИХ И РОДИТЕЉА. Сваки запослени у школи, у случају насиља, дужан је да реагује и да помогне Вашем детету и Вама.

**Запослени поступају у складу са ПРОЦЕДУРАМА школе у одговору на насиље, злостављање и занемаривање.**

**Члан 9.**

За проблеме у односима са другим ученицима, запосленима или родитељима других ученика, ученик се обраћа одељењском старешини, дежурном наставнику или другом запосленом у школи**(Члановима Тима за заштиту ученика – контакти су истакнути у холу школе)**. Подстакните Ваше дете да информише запослене или Ви учините први корак ка решавању проблема и пружите нам релевантне информације.

**Члан 10.**

Редовно се информишите о учењу и понашању Вашег детета. Сарађујте са одељенским старешином/учитељем и нека ваше међусобно поверење и поштовање буду позитиван пример Вашем детету.

**Члан 11.**

Школска година почиње у септембру. То је прави тренутак за почетак сарадње са одељенским старешином/учитељем и предметним наставником. Крај године није тренутак за било какве почетке.

**Члан 12.**

Родитељ/старатељ дужан је да:

1. одмах, а најкасније у року од 48 сати од момента наступања спречености ученика да присуствује настави о томе обавести школу.
2. да правда изостанке ученика, најкасније у року од осам дана од дана престанка спречености ученика да присуствује настави одговарајућом лекарском или другом релевантном документацијом.

**Члан 13.**

Школа обавештава родитеља када дете нередовно похађа или је престало да похађа наставу – најкасније 2 дана од престанка.

Ако родитељ/старатељ, по пријему обавештења школе не обезбеди да у року од три дана ученик настави редовно да похађа наставу, школа одмах обавештава јединицу локалне самоуправе и надлежну установу социјалне заштите.

**Члан 14.**

Школа је место за сарадњу и договор. У најбољем интересу ученика је квалитетна сарадња између родитеља и запослених у школи. Нема места неприкладном понашању, изазивању сукоба са ученицима, другим родитељима и радницима школе. Уколико се то на жалост догоди, родитељ ће бити удаљен из школског простора.

**Члан 15.**

Ваше дете има иста права која имају и друга деца. Не могу се угрожавати права других.

**Члан 16.**

Уколико ученик начини материјалну штету током боравка у Школи, родитељ/старатељ је дужан да исту надокнади.

**Члан 17.**

Употреба мобилног телефона(таблет, iPod итд.) на часу је тежа повреда обавеза ученика. Једна од последица је одузимање мобилног телефона и позивање Вас(родитеља) да дођете у школу и преузмете телефон. Ако је неопходно, у овој ситуацији са учеником можете комуницирати преко одељенског старешине или дежурног наставника.

**Члан 18.**

Школа не може да прикупља финансијска средства од ученика без обавештавања и сагласности његовог родитеља, односно старатеља о томе. Уколико је родитељ обавезу плаћања преузео(потписао сагласност) дужан је да своје обавезе измирује на време.

**Члан 19.**

Деца у школу доносе скупоцене личне предмете на сопствену одговорност и одговорност родитеља.

**Члан 20.**

Родитељи су дужни да у школу долазе уредни, у пристојној одећи. Није примерено долазити у школу у мајицама на бретеле, огољеног стомака, у папучама, кратким шорцевима и сукњама.

У оваквим случајевима родитељу ће бити забрањен улазак у школу.

**Члан 21.**

Запослени, родитељи и друге странке су, у складу са прописима, дужни да се придржавају забране пушења у школској згради и њеној непосредној близини (двориште, улаз школе…).

**Члан 22.**

Како би имао увид какво понашање се очекује од ученика школе и могао позитивно да утиче на понашање свог детета, родитељ је дужан да се упозна са Кодексом понашања ученика. Одељенски старешина/учитељ је дужан да родитеље упозна са Кодексом понашања ученика.